ანგრა-დუ-ეროიჟმუ
ანგრა-დუ-ეროიჟმუ (პორტ. Angra do Heroísmo) — ქალაქი და მუნიციპალიტეტი პორტუგალიაში. მდებარეობს აზორის კუნძულების შემადგენლობაში მდებარე კუნძულ ტერსეირაზე. 2001 წლის მონაცემებით ქალაქში ცხოვრობს 35 581 ადამიანი. ქალაქის მფარველად ითვლება იესო ქრისტე (პორტ. São Salvador). ქალაქის დღესასწაულია 24 ივნისი. 1983 წლიდან ქალაქის ცენტრალური ნაწილი შეტანილია იუნესკოს მსოფლიო მემკვიდრეობის ძეგლების სიაში.